### Саламатсыздарбы, урматтуу Бишкек шаарынын тургундары жана жалпыга маалымдоо каражаттарынын өкүлдөрү!

### I. Өзүңүздөргө белгилүү болгондой, Өзгөчө кырдаал режиминде Бишкек шаарынын аймагында Жарандык коргонуунун шаардык системасына жетекчилик жүргүзүүнү Жарандык коргонуунун начальниги (мэр) жана Бишкек шаарынын Жарандык коргонуу боюнча комиссиясы ишке ашырат.

### Жарандык коргонуунун күчтөрү өзгөчө кырдаал режиминде, күнү-түнү иштеп жатат.

**II.** Кыргыз Республикасынын Өкмөтүнүн чечимдеринин негизинде Бишкек шаарынын мэриясынын 2020-жылдын 11-майындагы № 77 буйругу менен Бишкек шаарынын аймагында карантин киргизилген, ал эпидемиологиялык кырдаал жакшырганга чейин өз ишин улантат.

**III.**   **IV этап боюнча**

Экономикалык иш-аракеттерди этап боюнча кайтадан ишке киргизүү шартында төмөндөгү иш-аракеттерге уруксат берилет.

|  |
| --- |
|  |
| **№** | **Иш-аракеттердин түрү** |
| **2020-жылдын 21-майынан тартып** |
| **1.** | **Калкты тейлөө борборлору** (КТБлар жана авто-КТБлар). |
| **2.** | **Калкты тиричилик жактан тейлөө борлорлору:**- бут кийим, саат оӊдоо ж.б.; - эмерек чогултуу жана оӊдоо. |
| **3.** | **Соода-сатык чөйрөсү:** - соода борборлору, соода-оюн-зоок борборлорунда жайгашкан балдар оюн-зоок жайларынын, оюн аянтчаларынын, коомдук тамактануу (фуд-корт) түйүндөрүнүн **ишмердүүлүгүн кошпогондо**;\*- азык-түлүк эмес товарларды сатуу дүкөндөр жана пункттар (мурунку баскычтарга кирбеген түрлөр);- автомобиль базарлары;**- мал базарлары**. |
| **4.** | **Менчик** (жеке) репетиторлордун кызмат көрсөтүүлөрү.  |
| **5.** | **Менчик** үй-бүлөлүк мончолордун жана СПА-борборлордун кызмат көрсөтүүлөрү, мончолорду, сауналарды **кошпогондо**.\* |
| **6.** | **Мейманканалардын ишмердүүлүгү**, мейманканалардын алдындагы бассейндерди жана машыктыруучу залдарды кошпогондо. |

|  |  |
| --- | --- |
| **№** | **2020-жылдын 25-майынан тартып** |
| **1.** | **Соода-сатык чөйрөсү:** - кийим-кече сатуучу базарлар |
| **2.** | 50дөн аз сандагы орундары менен **коомдук тамактануу түйүндөрүнүн,** жайкы кафелердин жана ресторандардын **ишмердүүлүгү** (коноктордун жана столдордун ортосундагы 1,5 – 2 метр аралыкты так сактоо менен), соода-оюн-зоок борборлорунда жайгашкан коомдук тамактануу түйүндөрүн (фуд-кортторду) **кошпогондо**.\* |
| **3.** | Театрлардын, музейлердин, көргөзмө залдарынын жана галереялардын, китепкана жана маданий-агартуучу жайлардын **ишмердүүлүгү**. |
| **4.** | **Транспорттук кызмат көрсөтүү чөйрөсү (шаардык транспорт):**-коомдук транспорт, тактап айтканда автобустарда, троллейбустарда жана кичи автобустарда жүргүнчүлөрдү ташуу. |

Төмөндөгү иш-аракеттер тыюу салууда турат:

- маданий, спорттук, илимий, үй-бүлөлүк, эскерүү иш-чараларын өткөрүү;

- көңүл ачуучу жайлардын ишмердүүлүгү;

- балдар оюн-зоок жайларынын, оюн аянтчаларынын ишмердүүлүгү;

- интернет-клубдардын, ошондой эле компьютердик оюн жайларынын ишмердүүлүгү;

- мектепке чейинки билим берүү жаатындагы уюмдардын ишмердүүлүгү.

**IV.** Өзгөчө кырдаал режиминде өндүрүү, кызмат көрсөтүү анын ичинде коомдук тамактандыруу, соода, жана башка уруксат берилген экономикалык иш-аракеттердин түрлөрү чөйрөсүндө иш-аракеттерин жүргүзгөн бардык ишкерлер Кыргыз Республикасынын Өкмөтүнүн 2020-жылдын 11-майындагы № 244 токтому тарабынан бекитилген санитардык эрежелерди бекем сактоого зарыл..

Жогорудагы көрсөтүлгөн санитардык эрежелер тарабынан төмөңдөгүлөргө талаптар белгиленген:

* өнөр жай объекттерине;
* курулуш объекттерине;
* соода чөйрөсү объекттерине;
* турмуш-тиричилик жактан тейлөө жана финансылык кызмат көрсөтүү чөйрөсүндөгү объектилерине;
* транспорттук кызматтарга.

**V.** Мындан тышкары Бишкек шаарына кирип /чыккан жолдордо санитардык-карантиндик посттор мурдагы режимде иштей беришет.

 Борбор шаарга кире бериш жерлерде 16 санитардык-карантиндик пункт орнотулган. Бардык СКП Чүй областынын көпчүлүк тургундары Бишкек шаарында иштеп жаткандыгын эске алуу менен Чүй областынын аймагында жайгаштырылган.

**VI.** Бишкек шаарында жашаган жана шаарга келген жарандар салык органы тарабынан тастыкталган иштеген жеринен маалым каттын негизинде белгиленген тартипке ылайык жүрүүсү зарыл, жүрүүгө уруксат алуу алгоритмин сактоо менен жүргүзүлөт.

Ишкерлик иш-аракеттерин жүргүзүүгө уруксат алууга арыздарды кабыл алуу жана уруксат берүү үчүн 312 meria.kg. электрондук системасы киргизилди. Электрондук система аркылуу электрондук табыштаманы толтуруп, QR-кодун алуу менен иш-аракеттерди жүргүзүүгө уруксат алууга болот.

**VII. Урматтуу шаар тургундары, Бишкек шаарынын аймагында карантин режими күчүндө турат, Сиздерди өз ден соолугуңуздардын коопсуздугу, санитардык-гигиеналык ченемдерди, анын ичинде коомдук жайларда бет кап - кол кап кийип жүрүү режимин сактоо үчүн жоопкерчиликтүү болууга чакырабыз.**